Terry Farrellová

Terry Farrellová (; * 19. november 1963, Cedar Rapids, Iowa, USA) je americká herečka, známa predovšetkým vďaka postave menom Jadzia Dax v televíznom seriáli Star Trek – Vesmírna stanica D.S. 9 (1993–1999). 

 Detstvo a mladosť 

Farrellová sa narodila v meste Cedar Rapids v štáte Iowa. Počas štúdia v treťom ročníku na strednej škole, poslala svoju fotku modelingovej agentúre Elite v New Yorku. Krátko nato, ju pozvali do New Yorku a už o dva dni podpísala exkluzívnu zmluvu s magazínom Mademoiselle. Neskôr sa objavila na obálkach talianskeho a nemeckého Vogue a tiež v americkom vydaní tohto časopisu.

 Kariéra 
vľavo|náhľad|Farrellová v roku 2018.
Po 18 mesiacoch modelingu začala Farrellová študovať herectvo, pričom si stále privyrábala ako modelka. Jej prvé väčšie úlohy prišli v roku 1984 a to v televíznom seriáli Paper Dolls. V roku 1986 si zahrala po boku herečiek ako Faye Dunaway a Donna Dixon vo filme Madam z Beverly Hills. 

V roku 1992 si zahrala vedľajšiu postavu vo filme Pekelník III - Peklo na Zemi. Krátko po účinkovaní vo filme, dostala Farrellová ponuku na hlavnú úlohu v televíznom seriáli Star Trek – Vesmírna stanica D.S. 9. Hrala postavu Jadziu Dax, vedeckú dôstojníčku na vesmírnej stanici. Televízny seriál mal premiéru v januári 1993. Farrellová po šiestej sérii opustila natáčanie a jej postava bola z príbehu vyradená, no symbiont pokračoval, ktorú hrala herečka Nicole DeBoer.

Po boku hercov ako Ted Danson, Shawnee Smith a Hattie Winston účinkovala v televíznom seriáli Becker, kde stvárnila postavu Reginu „Reggie“ Kostas.

Farrellová opustila hereckú kariéru v roku 2002 krátko po tom, ako sa zosobášila s hercom Brianom Bakerom. Po ich rozvode v roku 2015 sa Farrellová sa vrátila pred kamery vo fanúšikovskom filme Star Trek: Renegades, ktorý bol distribuovaný na internete. 

 Súkromný život 

Farrellová opustila herectvo aby sa mohla venovať herectvu. Žila v meste Hershey, v Pensylvánii, so svojím manželom Brianom Bakerom a synom. Rada sa venuje šitiu a joge. V decembri 2015 sa rozviedli. V tom istom roku začala randiť s Adamom Nimoyom. Neskôr oznámili zásnuby a vzali sa 26. marca 2018 v San Franciscu. Ich manželstvo bolo krátke a skončilo sa rozvodom.

V roku 2001 bola Farrellová a jej herecká kolegyňa Nana Visitor poctená tým, že astronóm William Kwong Yu Yeung pomenoval po nich dva asteroidy – 26 734 Terryfarrell a 26 733 Nanavisitor. 

 Iné projekty 

 Externé odkazy 



 Zdroj 

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Divadelné herečky USA
Kategória:Modelky USA